Bolivias sentralbank

Bolivias sentralbank (spansk: Banco Central de Bolivia – BCB) er sentralbanken i Bolivia.

 Historie 
BCB ble etablert 20. juli 1928, og startet sin virksomhet 1. juli 1929, men bankens historie går lenger tilbake. 

Banco Nacional de Bolivia ble etablert i 1871, og hadde rett til å utstede valuta, i tillegg til å drive utlån og innskudd.La Prensa - BNB: “Somos parte de la historia de Bolivia”, besøkt 26. desember 2025. I 1911 ble Banco de la Nación Boliviana etablert, med enerett på ustedelse av valuta fra 1914.BCB - Más de 100 años de historia, besøkt 26. desember 2025. 

Etter dette ble arbeidet med en ny og moderne sentralbank videreført, og den 20. juli 1928 ble Lov 632 vedtatt. Denne loven etablerte sentralbanken (Banco Central de la Nación Boliviana), basert på Banco de la Nación Boliviana. Dagens navn (Banco Central de Bolivia) fikk den i 1929. BCB ble nasjonalisert og statseid fra 1939, og i 1970 fikk sentralbanken oppgaven med å føre tilsyn over landets finansinstitusjoner. 

 Oppgaver og målsettinger 
Hovedoppgaven er å opprettholde kjøpekraften til landets valuta (Boliviano), for å bidra til økonomisk og sosial utvikling.BCB - Misión y Visión  

For perioden 2008 – 2012 har banken definert følgende strategiske retningslinjer:BCB - PLAN ESTRATEGICO INSTITUCIONAL 2008-2012 DEL BANCO CENTRAL DE BOLIVIA (Modificado al mes de Agosto de 2010) 
 forbedre effekten av penge- og valutapolitikken, ved å kontrollere inflasjonen, for å bidra til økonomisk og sosial utvikling
 gjennom økonomiske modeller, bidra til økonomisk og sosial utvikling
 være en tillitvekkende institusjon, for å tjene bolivianerne
 ha en organisasjonskultur i tråd med konstitusjonelle prinsipper og verdier
 ha en tilpasset og fleksibel organisasjon, som kan iverksette økonomiske, operasjonelle og IT-messige ordninger, samt ha en effektiv kommunikasjon

 Sentralbanksjef 
Sentralbanksjef (Presidente) pr desember 2025 er David Iván Esponoza Torrico.BCB - Directorio, besøkt 26. desember 2025. Han overtok stillingen som midlertidig sentralbanksjef etter Roger Edwin Rojas Ulo den 13. november 2025.Centralbanking.com - Bolivia’s new government picks interim central bank chief, besøkt 26. desember 2025.

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Bolivias økonomi
Kategori:Etableringer i 1928